**ДОСТОЙНО ПРЕДСТАВЯНЕ НА ЗРЕЛОСТНИЦИТЕ ОТ ПРОФИЛИРАНА ПРИРОДО-МАТИЧЕСКА ГИМНАЗИЯ «НИКОЛА ОБРЕШКОВ» НА ЗРЕЛОСТНИТЕ ИЗПИТИ**

И тази година випуск 2022 година на ППМГ „Никола Обрешков“ се представи достойно на Държавните зрелостни изпити. 96 - те ученици, обучавани през учебната 2021/2022 година, се явиха на 8 задължителни ДЗИ и на 4 ДЗИ по желание.

В топ 100 на българските училища ППМГ заема 38 място на ДЗИ по Български език и литература със среден успех мн. добър 4,93. Преподавател на зрелостниците е госпожа Светлана Ненкова.

По Химия и опазване на околната среда резултатът на 5-те явили се ученици е мн. добър 4,50 и училището се нарежда на 3-то място в страната след Националната природо-математическа гимназия и Софийската математическа гимназия. Преподавател е госпожа Саша Чувитева.

Традиционно учениците от гимназията се представят много добре на ДЗИ по Биология и здравно образование. Техен преподавател е госпожа Пенка Турданова, а успехът е мн. добър 4,71 на явилите се 4 -ма ученици.

30-те явили се ученици на ДЗИ по Математика са постигнали успех мн. добър 4,89, а техни преподаватели са господин Евгени Георгиев и госпожа Светла Стефанова.

На ДЗИ по Английски език са се явили 17 ученици и са постигнали успех мн. добър 5,31. Техен преподавател е госпожа Антоанета Бояджиева.

Попътен вятър, уважаеми зрелостници, и достойно представяне на кандидатстудентските изпити.